Արձանագրություն

Ժողովը գումարվել է 25-ը հոկտեմբերին

Ներկա էին բոլոր 22 ծնողները, խորհրդակցական ձայնի իրավունքով ներկա էին տնօրեն Ա. Խոսրովյանը, փոխտնօրեն Ի. Աբրահամյանը:

Օրակարգում `

* Աջակցություն սոցիալապես անապահով աշակերտներին
* Դասագրքերի պարտքի մասին
* Նոր ուստարվա աշխատանքների ծրագրի քնննարկում
* Ընթացիկ հարցեր

Լսեցին -1. Ծնողխորհրդի նախագահ Լ. Միրզոյանին, ով տեղեկացրեց որ տնօրենի հետ ճշգրտվել և ներկայացվել է դպրոցի սոցանապահով աշակերտների ցանկը և նախատեսվում է աջակցություն և դասագրքերի գումարի փոխհատուցում:

Լսեցին – 2. Տնօրեն Ա. Խոսրովյանին, ով տեղեկացրեց, որ դեռևս անցած տարիներից կան դասարաններ, որոնք ունեն գրքերի պարտքեր: Տնօրենը հորդորեց լինել հետևողական, ճշտել պարտք ունեցող աշակերտների ցանկը և կազմակերպել գրքերի վերադարձը:

Արտահայտվեցին – ծնողներ, ովքեր ողջունեցին անապահով աշակերտներին աջակցելու գաղափարը, խոստացան ցուցաբերել ակտիվություն աջակցության գործում:

Լսեցին – տնօրեն Ա. Խոսրովյանին, ով նշեց, որ արդեն ավանդույթ դարձած Էրեբունի – Երևան տոնակատարություն այս տարի ևս բարձր մակարդակով անցկացվեց դպրոցում և շնորհակալական խոսքեր ուղղեց ծնողներին` ակտիվ աջակցության համար, առաջարկեց տեղեկացնել երեխաներին հյուրերից ինքնագիր խնդրելու դեպքում պահպանել էթիկայի կանոնները` մոտենալ ոչ թե պատռված թղթի կտորով, այլ գոնե օրագրով: Նշեց, որ անպատասխան չի թողել ծնողխորհրդի առաջարկը` մեքենայի ձեռքբերման վերաբերյալ և քաղաքապետարանից ակնկալվում է դրական պատասխան:

Որոշեցին – աջակցել սոց – անապահով աշակերտներին, հետևել դասագրքերի պարտքի վերադարձին, աջակցել նոր ուստարում կազմակերպվելիք միջոցառումներին: